მუტია ბუენა
როზა იზაბელ მუტია ბუენა — ინგლისელი მომღერალი, სიმღერების ავტორი და ჯგუფ Sugababes-ის წევრი. ბუენასთან ერთად ჯგუფმა ოთხი ნომერ პირველი სინგლი გამოუშვა, ასევე 2003 წელს გაიმარჯვა Brit Awards-ში. 2005 წელს ბუენამ ჯგუფი დატოვა და სოლო ალბომზე დაიწყო მუშაობა. მომღერლის პირველი სტუდიოური სოლო ალბომი 2007 წელს გამოვიდა სახელწოდებით Real Girl. ალბომი კრიტიკოსებისგან დადებითად შეფასდა მაგრამ კომერციულად წარუმატებელი იყო. ალბომისთვის ჩაიწერა დუეტები ისეთ ცნობილ შემსრულებლებთან როგორიცაა, გრუვ არმადა , ჯორჯ მაიკლი და ემი უაინჰაუსი. 2009 წელს მიიღო მონაწილეობა ბრიტანულ რეალით შოუში Celebrity Big Brother. 2012 წელს კი დაბრუნდა ჯგუფის ძველ კოლექტივთან და შექმნა ახალი მუსიკალური პროექტი Mutya Keisha Siobhan.